**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTE** **„CENTRALIZUOTAS SAVIVALDYBIŲ PASLAUGŲ PERKĖLIMAS Į ELEKTRONINĘ ERDVĘ“**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, Klaipėdos miesto savivaldybės taryba nusprendžia:

1. **Pritarti Klaipėdos miesto savivaldybės administracijos dalyvavimui partnerio teisėmis projekte** „Centralizuotas savivaldybių paslaugų perkėlimas į elektroninę erdvę“, numatomą finansuoti Ekonomikos augimo veiksmų programos prioriteto „Informacinė visuomenė visiems“ priemonės Nr. VP2-3.1-IVPK-08-V „Elektroninės valdžios paslaugos savivaldybėse“ lėšomis.

2. Įpareigoti **Klaipėdos miesto savivaldybės** administracijos direktorę Juditą Simonavičiūtę pasirašyti dokumentus, susijusius su dalyvavimu šiame projekte.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

SUDERINTA

Strateginės plėtros komiteto pirmininkas Artūras Razbadauskas

Nijolė Barišauskienė, tel. 39 61 88

2012-06-08

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PROJEKTE** **„CENTRALIZUOTAS SAVIVALDYBIŲ PASLAUGŲ PERKĖLIMAS Į ELEKTRONINĘ ERDVĘ“**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 41 punktu, Klaipėdos miesto savivaldybės taryba nusprendžia:

1. **Pritarti Klaipėdos miesto savivaldybės administracijos dalyvavimui partnerio teisėmis projekte** „Centralizuotas savivaldybių paslaugų perkėlimas į elektroninę erdvę“, numatomą finansuoti Ekonomikos augimo veiksmų programos prioriteto „Informacinė visuomenė visiems“ priemonės Nr. VP2-3.1-IVPK-08-V „Elektroninės valdžios paslaugos savivaldybėse“ lėšomis.

2. Įpareigoti **Klaipėdos miesto savivaldybės** administracijos direktorę Juditą Simonavičiūtę pasirašyti dokumentus, susijusius su dalyvavimu šiame projekte.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

SUDERINTA

Investicijų ir ekonomikos departamento direktorius Ričardas Zulcas

Teisės skyriaus vedėjo pavaduotoja Jolanta Laužikaitė

Projektų skyriaus vedėja Elona Jurkevičienė

Informacinių technologijų skyriaus vedėjas Darius Kadys

Dokumentų valdymo skyriaus vyriausioji specialistė Birutė Radavičienė

Nijolė Barišauskienė, tel. 39 61 88

2012-06-08

**AIŠKINAMASIS RAŠTAS**

**DĖL PRITARIMO DALYVAUTI PROJEKTE** **„CENTRALIZUOTAS SAVIVALDYBIŲ PASLAUGŲ PERKĖLIMAS Į ELEKTRONINĘ ERDVĘ“**

1. **Sprendimo projekto esmė, tikslai ir uždaviniai**

Teikiamame Tarybos sprendimo projekte prašoma pritarti dalyvavimui partnerio teisėmis **projekte** „Centralizuotas savivaldybių paslaugų perkėlimas į elektroninę erdvę“, numatomą finansuoti Ekonomikos augimo veiksmų programos prioriteto „Informacinė visuomenė visiems“ priemonės Nr. VP2-3.1-IVPK-08-V „Elektroninės valdžios paslaugos savivaldybėse“ lėšomis.

Sprendimo tikslas yra užtikrinti tinkamą projekto įgyvendinimą.

Lietuvos Respublikos vidaus reikalų ministerija bus projekto „Centralizuotas savivaldybių paslaugų perkėlimas į elektroninę erdvę“ pareiškėja ir vykdytoja, o Lietuvos savivaldybių asociacija, Informacinės visuomenės plėtros komitetas prie Lietuvos Respublikos susisiekimo ministerijos ir 4 bandomosios savivaldybės (viena iš jų – Klaipėdos miesto) – projekto partneriai.

Projekto tikslas – sukurti vartotojui patogias, lengvai pasiekiamas ir naudingas savivaldybių administracijų teikiamas bei administruojamas interaktyvias elektronines paslaugas, skirtas gyventojams ir verslo įmonėms.

Projekto uždaviniai:

Projekto I etape – sukurti savivaldybių administracijų teikiamas ir administruojamas interaktyvias elektronines paslaugas, nepatenkančias į kitų valstybės institucijų vykdomų savivaldybių elektroninių paslaugų kūrimo projektų aprėptį, esant galimybei, panaudojant esamas savivaldybių elektroninių paslaugų sistemas, naudojantis Viešojo administravimo institucijų informacinių sistemų sąveikumo sistemos (toliau – VAIISIS) infrastruktūra ir įdiegiant šiuos sprendimus 4 bandomosiose savivaldybėse. Kuriant paslaugas bus vadovaujamasi Administracinių paslaugų teikimo panaudojant informacinių ir ryšių technologijų priemones rekomendacijomis, patvirtintomis Informacinės visuomenės plėtros komiteto direktoriaus 2009 m. spalio 28 d. įsakymu Nr. T-105. Taip pat sukurti ES šalių piliečių tapatybės paliudijimo elektroninėje erdvėje posistemę NETLIP, realizuotą naudojantis VAIISIS infrastruktūra.

Projekto II etape – įdiegti visose šalies savivaldybėse Projekto I etapo metu ir VšĮ „Versli Lietuva“ planuojamo vykdyti projekto „Administracinių procedūrų, susijusių su valstybės ir savivaldybių institucijų ir įstaigų išduodamais leidimais, perkėlimas į elektroninę terpę“ metu sukurtas savivaldybių administracijų teikiamas interaktyvias elektronines paslaugas. Šio etapo metu bus įsigyta ir perduota savivaldybėms būtina techninė bei programinė įranga, tiražuojant bei integruojant sukurtus sprendimus su savivaldybių informacinėmis sistemomis visose šalies savivaldybėse. Taip pat savivaldybėms bus teikiamos rekomendacijos, kaip organizuoti elektroninių paslaugų teikimą, bus parengti savivaldybių teisės aktų, reglamentuojančių elektroninių paslaugų teikimą, projektai bei savivaldybių specialistai bus apmokyti naudotis sukurtais elektroninių paslaugų teikimo sprendimais.

Maksimali projekto įgyvendinimo trukmė – 30 mėnesių.

**2.** **Projekto rengimo priežastys ir kuo remiantis parengtas sprendimo projektas**

Į **Klaipėdos miesto savivaldybės administraciją kreipėsi** Lietuvos Respublikos vidaus reikalų ministerija ir Lietuvos savivaldybių asociacija **su pasiūlymu dalyvauti bendrame projekte.**

Projekto pagrindas – Ekonomikos augimo veiksmų programos prioriteto „Informacinė visuomenė visiems“ įgyvendinimo priemonė Nr. VP2-3.1-IVPK-08-V „Elektroninės valdžios paslaugos savivaldybėse“**.**

**3. Kokių rezultatų laukiama**

Įgyvendinus Projekto I etapą bus sukurtos ir išbandytos vartotojui patogios, lengvai pasiekiamos ir naudingos savivaldybių administracijų teikiamos bei administruojamos interaktyvios elektroninės paslaugos, skirtos gyventojams ir verslo įmonėms 4 bandomosiose savivaldybėse (viena iš jų – Klaipėdos).

Projekto II etapo metu sukurtos paslaugos bus diegiamos kitose šalies savivaldybėse. Projekto I etapo dalyvės dalysis sukaupta patirtimi su Projekto II etape dalyvaujančiomis savivaldybėmis visą Projekto laikotarpį.

1. **Sprendimo projekto metu gauti specialistų vertinimai**

Negauta.

**5. Lėšų poreikis sprendimo įgyvendinimui**

Finansinis indėlis nenumatomas, projektui bus reikalingi žmogiškieji ištekliai projekto metu parengtos dokumentacijos derinimui, paslaugų teikimo esamų procesų analizei bei būsimų paslaugų procesų formavimui, būsimų paslaugų teikimo procesų tvirtinimui ir kt.

**6. Galimos teigiamos ar neigiamos sprendimo priėmimo pasekmės**

Neigiamų sprendimo priėmimo pasekmių nenumatoma.

Teigiamos pasekmės – pritrauktos ES fondų lėšos miesto plėtros projektų įgyvendinimui.

Informacinių technologijų skyriaus vedėjas Darius Kadys